DVD Screener on elokuvastudioiden promootiotarkoitukseen lähettämä DVD-Video-levy. Yleensä arvostelijat ja kriitikot saavat oman kappaleensa elokuvasta ennen kuin se tulee myyntiin tai elokuvateattereihin. Screenerit saattavat erota alkuperäisestä elokuvasta sisältämällä esim. mustavalkoisia kohtia, tekstejä jotka kertovat että kyseistä elokuvaa ei saa kopioida, vesileimoja kuvassa jne. Näillä on tarkoitus kertoa levyn haltijalle, että kyseistä elokuvaa ei saa levittää eteenpäin ja että levyn haltija voidaan jäljittää näiden merkintöjen avulla.
Näitä DVD Screener -elokuvia jaellaan internetissä luvattomasti. Formaattina on yleensä VCD, SVCD, DVD tai DivX. Tiedoston nimessä on yleensä DVDSCR-teksti.